અંધેરીમાં રહેતા રવિ દેસાઈ નામના અમિતના એક મિત્રે ‘મિડ-ડે’ને કહ્યું હતું કે ‘હું અને અમિત સ્કૂલમાં સાથે ભણતા હતા. મેં તેને શુક્રવારે બપોરે બોરીવલી (ઈસ્ટ)ના હાઇવે પરના દશામાના મંદિરના ઓટલે બેઠેલો જોયો હતો. હું મારા કામ સંદર્ભે જઈ રહ્યો હતો એટલે તેની સાથે કોઈ વાતચીત થઈ શકી નહોતી, પરંતુ વૉટ્સઍપ પર સ્કૂલના જૂના મિત્રોના ગ્રુપ પર શનિવારે તેના પરિવારે મોકલેલો મિસિંગનો મેસેજ જોયો એથી તેના પપ્પાને ફોન કરીને તેનું લોકેશન જણાવ્યું હતું.’